《满江红 其五 寿天闲伯》
清代·董元恺

高柳鸣蝉，平芜外、绿萝晴色。要酌取、碧筒为寿，如松如柏。

黄绮酌冠留姓氏，浮丘笑傲耽泉石。问白云、天上铸红颜，天闲客。

孤山耸，岚阴赤。横河涨，溪光碧。任飘飖紫府，摩挲铜狄。

花扑玉缸前岁酿，桃开瑶海今年宝。正称觞、前席舞斑斓，芝兰室。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。